Autovuokraus Korfulla onnistuu kätevimmin Korfun kaupungin keskustasta tai saaren lentokentältä. Korfun kaupunkialueella auton vuokraus ja nouto onnistuvat kätevimmin satama-alueelta, El. Venizelou -rantakadun tuntumasta. Alueella on monipuolinen valikoima erilaisia autovuokraamoita kansainvälisistä vuokraamoketjuista paikallisiin vuokraamoihin. Myös Korfun kansainvälisellä lentoasemalla, joka sijaitsee vain noin 2,5 km:n päässä Korfun kaupungin ydinkeskustasta, matkailijoita odottavat monet autovuokraamot. Halutessasi voit siis noutaa autosi lentokentältä heti Korfun lennon laskeutumisen jälkeen. Yleensä auton palautus tehdään samaan paikkaan, mistä auto on noudettu. Poikkeusjärjestelyistä voit sopia suoraan autovuokraamon kanssa. Jos esimerkiksi haluat, että autovuokraamo toimittaa auton suoraan hotellillesi Korfussa, on se etenkin Korfun kaupunkialueella mahdollista lisämaksusta. Vuokraamot myös noutavat asiakkaidensa autoja pyynnöstä, mutta tästäkin on maksettava erillinen maksu.